Áheyrnarfulltrúar leikskóla , Jóhanna Harðardóttir , Þórey Birna Jónsdóttir og Hlín Stefánsdóttir mættu undir liðum 1 - 2 . Áheyrnarfulltrúar grunnskóla , Stefanía Malen Stefánsdóttir , Dagur Emilsson mættu á fundinn undir liðum 3 - 5 og Þorvaldur Hjarðar sat fundinn undir liðum 3 - 7. 1 . Erindi frá foreldraráði leikskólans Tjarnarskógar Hlín Stefánsdóttir , áheyrnarfulltrúi foreldra , kynnti erindið sem varðar beiðni um heimild til lengri gjaldfrjálsrar vistunar i upphafi og lok dags í þeim sérstöku tilvikum þar sem foreldrar eiga börn á báðum starfsstöðvum leikskólans Tjarnarskógar . Fræðslunefnd leggur til að heimildin verði rýmkuð úr þeim 15 mínútum sem nú er um að ræða í 30 mínútur samtals á dag , Aldrei verði um meira en 15 mínútur að ræða annars vegar í upphafi dags og 15 mínútur í lok dags . Þetta hafi þó aldrei áhrif á opnunartíma leikskólans . Samþykkt samhljóða með handauppréttingu . Kjörnir fulltrúar í fræðslunefnd hittust á vinnufundi vegna þessa liðar 19. apríl 2015 . Vegna þeirra breytinga sem verða á skólastarfi á Hallormsstað frá og með næsta skólaári leggur fræðslunefnd til að skólahverfi Hallormsstaðaskóla og Egilsstaðaskóla verði sameinuð í eitt skólahverfi . Samþykkt samhljóða með handauppréttingu . Fræðslunefnd óskar eftir að niðurstöður frá Starfshópi um almenningssamgöngur og skólaakstur sem starfað hefur í vetur liggi fyrir þegar næsti fundur verður í fræðslunefnd . Samþykkt samhljóða með handauppréttingu . Fræðslunefnd felur fræðslufulltrúa að endurnýja samninga við skólabílstjóra í samræmi við gildandi reglur . Samþykkt samhljóða með handauppréttingu . Stefanía Malen Stefánsdóttir vék af fundi við afgreiðslu þessa síðasta þáttar vegna vanhæfis .